สัตว์ประหลาด

[thumb|300px|[ภาพวาด|รูปวาดของไฮดรา หนึ่งในสัตว์ประหลาดของเทพปกรณัมกรีกที่มีชื่อเสียง]]
**สัตว์ประหลาด** () หมายถึงสิ่งมีชีวิตที่ผิดแปลกจากสภาพแวดล้อมโดยทั่ว ๆ ไป หรือสัตว์ที่มนุษย์ไม่เป็นที่รู้จัก สัตว์ประหลาดถูกกล่าวถึงในตำนานหรือนิทานของชนชาติต่าง ๆ มาแต่อดีตแล้ว 

โดยคำว่า Monster ที่หมายถึง สัตว์ประหลาด ในภาษาอังกฤษนั้นมาจากภาษาละตินคำว่า *Monstrum* ซึ่งหมายถึง การเกิดสิ่งผิดปกติทางชีววิทยามักจะที่ถูกนำมาเป็นสัญลักษณ์ว่าสิ่งที่ถูกต้องภายในเพื่อธรรมชาติ

ความหมายของคำว่า Monster ไม่เหมือนกับปีศาจ ซึ่งหมายถึง ความชั่วร้าย  โดยปกติแล้ว Monster หรือ สัตว์ประหลาด จะหมายถึงสิ่งที่น่ารังเกียจหรือผิดศีลธรรม หรือความผิดปกติทางร่างกายหรือจิตใจอย่างน่าเกลียด หรือความวิปริตทางธรรมชาติ นอกจากนี้แล้วยังนำมาใช้เปรียบเปรยกับผู้ที่มีลักษณะโลภโมโทสันหรือบุคคลที่แลดูน่ากลัวด้วย

นอกจากนี้แล้ว สัตว์ประหลาดยังปรากฏตัวในสื่อวัฒนธรรมร่วมสมัยทั้งการ์ตูน ภาพยนตร์ และวิดีโอเกม

โดยทั่วไปแล้ว สัตว์ประหลาดมักมีลักษณะน่ากลัวและดุร้าย แต่ในสื่อสารมวลชนยุคใหม่ก็มีสัตว์ประหลาดที่มีบทบาทในลักษณะของสัตว์ประหลาดที่เป็นมิตรหรือถูกเข้าใจผิด เช่น คิงคอง หรือ แฟรงเกนสไตน์ เป็นต้น

ในภาพยนตร์มีเนื้อหาเกี่ยวกับสัตว์ประหลาดอยู่มากมาย อาทิ *[[ก็อตซิลล่า อสูรพันธุ์นิวเคลียร์ล้างโลก|Godzilla]]* ของฮอลลีวู้ดในปี ค.ศ. 1998 ที่ดัดแปลงมาจากตัวละครเอกคือ ก็อตซิลล่า ของญี่ปุ่น, *[[มฤตยูหมอกกินมนุษย์|The Mist]]* ในปี ค.ศ. 2008 หรือแม้แต่ในภาพยนตร์ไทย เช่น *[[มันมากับความมืด]]* ในปี ค.ศ. 1971 จากการกำกับโดย หม่อมเจ้าชาตรีเฉลิม ยุคล, *[[มาห์]]* ในปี ค.ศ. 1991 หรือ *[[ปักษาวายุ]]* ในปี ค.ศ. 2004 เป็นต้น

ในวัฒนธรรมไทย ก็มีสัตว์ประหลาดอยู่มากมาย ตามคติจักรวาลวิทยาทางศาสนาพราหมณ์-ฮินดูหรือพุทธศาสนา มีป่าหิมพานต์ซึ่งเป็นป่าศักดิ์สิทธิ์อยู่เชิงเขาไกรลาศ มีสัตว์ประหลาดมากมาย เรียกว่า สัตว์หิมพานต์ ซึ่งมักปรากฏภาพเป็นจิตรกรรมฝาผนังตามวัดต่าง ๆ 

ในเชิงวิชาการ มีศาสตร์แขนงหนึ่งของสัตววิทยาที่ศึกษาเกี่ยวกับสัตว์ประหลาดโดยเฉพาะ เรียกว่า สัตว์ประหลาดวิทยา หรือ สัตว์ลึกลับวิทยา (Cryptozoology) ซึ่งคำว่า Cryptozoology มาจากภาษากรีกคำว่า *Kρυπτός* (Kryptos) หมายถึง "ซ่อนอยู่" ผสมกับ Zoology ก็คือ สัตววิทยา นั่นเอง โดยนักวิทยาศาสตร์ที่ศึกษาเกี่ยวกับศาสตร์ประเภทนี้ เรียกว่า นักสัตว์ประหลาดวิทยา นักสัตว์ประหลาดวิทยาที่มีชื่อเสียง ได้แก่ คาร์ล ชูเกอร์ ชาวอังกฤษ, เบอร์นาร์ด ฮูเวลมานส์ ชาวเบลเยียม ที่ได้ชื่อว่าเป็นบิดาแห่งศาสตร์แขนงนี้และเป็นผู้ตั้งศาสตร์แขนงนี้ด้วย

## รายชื่อสัตว์ประหลาดจากทั่วโลก
### [[ทวีปเอเชีย]]
*พญานาค
*ครุฑ
*หนอนมรณะมองโกเลีย
*สัตว์ประหลาดทะเลสาบคานาส
*กินนร
*กิเลน
*มังกรจีน
*สึจิโนโกะ
*คัปปะ
*บากุ
*เยติ
*กระทิงวัว
*เหรา

### [[ทวีปยุโรป]]
*แวมไพร์
*มนุษย์หมาป่า
*เคลปี้
*โทรล
*คิมีรา
*กริฟฟิน
*บาซิลิสก์
*ไวเวิร์น
*เนสซี
*เมดูซา และ กอร์กอน
*เพกาซัส

### [[ทวีปแอฟริกา]]
*โมเคเล เอ็มเบ็มบี
*งูยักษ์
*คองกามาโต
*คาลาโนโร่

### [[ทวีปอเมริกาเหนือ]]และ[[อเมริกากลาง]]
*สกินวอร์คเกอร์
*เวนดิโก
*ธันเดอร์เบิร์ด
*ชูปาคาบรา
*ปีศาจโดเวอร์
*ปีศาจเจอร์ซีย์
*สัตว์ประหลาดแฟลทวูดส์
*บิ๊กฟุต
*เชสซี

### [[ทวีปอเมริกาใต้]]
*มินโฮเชา
*งูอนาคอนดายักษ์

### [[โอเชียเนีย]]และ[[ทวีปออสเตรเลีย]]
*เมกะลาเนีย
*บันยิป
*โยวี่

### ทั่วโลกหรือสัตว์ประหลาดแห่งทะเล
*นางเงือก
*คราเคน
*มังกร
*ร็อด
*นินเจน
*เมกะโลดอน

### สัตว์ประหลาดตามจินตนาการของผู้แต่งที่มิได้ปรากฏในตำนานแต่อดีต
*ม้านิลมังกร
*แฟรงเกนสไตน์
*ก็อตซิลล่า
*สัตว์ประหลาดจากการ์ตูนญี่ปุ่นชุด  พ็อกเก็ตมอนสเตอร์
*สัตว์ประหลาดจากนวนิยายชุด ลอร์ด ออฟ เดอะ ริงส์
*ชอกกอธ
*คโธเนียน
*แชนแทค
*โกโมร่า

## ดูเพิ่ม
*สัตววิทยา
*สัตว์หิมพานต์

## หมายเหตุ
*สำหรับจานบินหรือวัตถุบินไม่ทราบสัญชาติ อาจจะใช้ตัวย่อว่า "ยูเอฟโอ" (UFO-Unidentified Flying Object) ได้ และสำหรับสัตว์ประหลาดหรือสัตว์ที่ไม่เป็นที่รู้จักอาจใช้คำว่า "ยูม่า" (UMA-Unidentified Mysterious Animal) ได้เช่นกัน

## อ้างอิง

หมวดหมู่:สารก่อวิรูป
หมวดหมู่:ชีววิทยาการเจริญ
หมวดหมู่:สัตว์ในนิยาย
หมวดหมู่:สัตว์ประหลาด